[{"text_idx": "#000000", "text": "< Yn o\u0302l i Bywyd Mo\u0302r"}, {"text_idx": "#000001", "text": "Mae\u2019n gyffredin i weld heigiau o bysgod a physgod unigol yn nofio o amgylch a thrwy longddrylliadau neu\u2019n cysgodi yn yr adeiladweithiau. Mae\u2019r adeiladweithiau cymhleth hyn, mewn cynefinoedd naturiol sy\u2019n gallu bod yn unffurf iawn, yn darparu cysgod rhag ysglyfaethwyr a moroedd garw. O\u2019r herwydd, mae llongddrylliadau yn nyfroedd Cymru a gweddill y DU yn lleoliadau poblogaidd i bysgotwyr hamdden."}, {"text_idx": "#000002", "text": "Cod llwyd yw rhai o drigolion mwyaf adnabyddus llongddrylliadau a cha\u0302nt eu gweld yn aml. Byddant yn nofio mewn heigiau o amgylch a thrwy adeiladweithiau\u2019r llongau. Maen nhw\u2019n perthyn i deulu\u2019r penfras ac maen nhw\u2019n hawdd eu hadnabod fel rheol oherwydd bod ganddynt 3 neu 4 o fandiau golau i lawr y corff. Os nad yw\u2019r bandiau hyn yn glir, mae\u2019r corff dwfn, y barfogyn hir ar yr e\u0302n a\u2019r smotyn tywyll ar waelod yr asgell bectoral yn helpu i\u2019w hadnabod."}, {"text_idx": "#000003", "text": "Aelod o deulu\u2019r penfras yw\u2019r morlas. Mae gan forleisiaid e\u0302n isaf hirach a llinell ystlysol grom ac nid oes ganddynt farfogyn. Maen nhw i\u2019w gweld mewn grwpiau bach a heigiau. Ond gwelir unigolion mawr yn aml ger llongddrylliadau ac y tu mewn iddynt, weithiau yng nghwmni heigiau o god llwyd."}, {"text_idx": "#000004", "text": "Aelod chwilfrydig o deulu\u2019r llyfrothen yw hwn. Mae ganddo ddau dentacl canghennog rhwng y llygaid a gwefus uchaf mawr. Brown yw ei liw fel rheol, ac mae barrau brown yn ymestyn i mewn i\u2019r asgell ddorsal. Mae tompotiaid i\u2019w gweld yn aml yn cuddio mewn bylchau neu\u2019n aros ar silffoedd neu ger adeiladweithiau crog. Gwelwyd un wedi ymgartrefu mewn agen ym mhrif winsh y Cartagena yn 2018."}]